Zakato Bahaa

Zakát ( arabe :  زكاة, "Purigado") estas deviga almozo religia kaj unu el la "Kvin Pilieroj" de Islamo. Bahá'u'lláh validis tiun koncepton en sia "Plej Sankta Libro" (Kitáb-i-Aqdas) Kitáb-i-Aqdas : verso 146-a verkita en 1873, kiu estas  ĉarta dokumento de la Bahaa Kredo.

Bahá'u'lláh deklaris, ke la bahaa leĝo de la Zakát konformiĝas al tio revelaciita en la Korano Kitáb-i-Aqdas : Demandoj kaj Respondoj n°107 . Ĉar la korana teksto ne precizigas kiel pagi ĝin, Bahá'u'lláh decidis, ke la detalojn devas estonte klarigi la Universala Domo de Justeco Kitáb-i-Aqdas : noto 161-a. La "Gardanto de la Afero de Dio" Shoghi Effendi indikis, ke ĝis tiam la bahaanoj regule kontribuu laŭ siaj ebloj kaj rimedoj al la bahaaj fondusoj Kitáb-i-Aqdas : noto 161.

 Referencoj 

 Bahá'u'lláh (1992). The Kitáb-i-Aqdas: The Most Holy Book, Bahá'í Publishing Trust, Wilmette, Illinois, USA. ISBN 0-85398-999-0. Interrete legebla en la lingvoj  angla, franca kaj araba.

Kategorio:Bahaismo
Kategorio:Ritoj Bahaaj